|  |
| --- |
| **2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS PRIEMONĖS NR. 04.1.1-LVPA-K-109 „BIOKURO PANAUDOJIMO SKATINIMAS ŠILUMOS ENERGIJAI GAMINTI“ PROJEKTŲ FINANSAVIMO SĄLYGŲ APRAŠO NR. 1 DERINIMO PAŽYMA** |
| Eil. Nr.  | Pastabos, pasiūlymai | Pastabų ir pasiūlymų vertinimas ir komentarai |
| **Lietuvos Respublikos Konkurencijos tarybos 2017 m. gegužės 3 d. raštas Nr. (9.8-35)6V-1078** |
| 1. | Kyla abejonių, ar 2014–2020 metų Europos Sąjungos fondų investicijų veiksmų programos priemonės Nr. 04.1.1-LVPA-K-109 „Biokuro panaudojimo skatinimas šilumos energijai gaminti“ (toliau – Priemonė) projektų finansavimo sąlygų aprašo Nr. 1 projekto (toliau – PFSA) 45 punkte nurodytos išlaidos *(apmokymo naudotis įrenginiu, saugos instruktažo, techninės priežiūros, su išvardintų veiklų vykdymu susijęs darbo užmokestis bei komandiruočių išlaidos)* gali būti laikytinomis tinkamomis finansuoti pagal Reglamento Nr. 651/2014 46 straipsnio 2 dalies nuostatas. | **Atsižvelgta iš dalies.**Išlaidos, apibrėžtos PFSA 45 punkte negali būti laikomos veiklos išlaidomis, nes šios išlaidos negali būti priskiriamos prie įmonės patiriamų einamųjų kaštų. PFSA 45 punkte numatytos išlaidos bus susijusios tik su projekto veiklos (-ų) vykdymu.Atsižvelgiant į Viešosios įstaigos Lietuvos verslo paramos agentūra pateiktą pastabą dėl PFSA 45 punkte numatytų darbo užmokesčio ir komandiruočių išlaidų (pastaba Nr. 13 šioje derinimo pažymoje), šios išlaidos išimtos iš tinkamų finansuoti išlaidų sąrašo. |
| **Lietuvos Respublikos aplinkos ministerijos 2017 m. gegužės 5 d. raštas Nr. (15-1)-D8-3354** |
| 2. | Siūloma PFSA papildyti nuostata, reikalaujančia finansuoti tik tokius projektus, kuriuose bus įrengiami nauji šilumos gamybos įrenginiai, kurių į aplinkos orą išmetamas teršalų kiekis neviršija 2015 m. lapkričio 25 d. Europos Parlamento ir Tarybos direktyvoje (ES) 2015/2193 dėl tam tikrų teršalų, išmetamų į orą iš vidutinio dydžio kurą deginančių įrenginių (toliau–Teršalų direktyva), kiekio apribojimo naujiems įrenginiams taikomų išmetamų teršalų verčių. | **Neatsižvelgta.**Projekto vykdytojai, norėdami pradėti eksploatuoti kurą deginantį įrenginį, pagal Lietuvos Respublikos aplinkos apsaugos įstatymo 19 straipsnį, privalės gauti taršos leidimą. Gavus leidimą, ūkinė veikla galės būti pradėta vykdyti tik pagal taršos leidime nustatytas sąlygas ir neviršijant aplinkos apsaugos normatyvų (LAND 43-2013 normos) bei standartų. Atsižvelgiant į tai, kad Teršalų direktyvai nėra taikomas tiesioginio taikymo principas, neperkėlus šios direktyvos į nacionalinę teisę, ji negalės būti tinkamai taikoma, t. y. nebus užtikrinama Teršalų direktyvos taikymo kontrolė. Regiono aplinkos apsaugos departamento inspektoriai, atlikdami biokurą deginančios šilumos gamybos įmonės patikrinimus, tikrins ar kuras deginamas pagal taršos leidime nustatytas sąlygas ir ar neviršijami aplinkos apsaugos normatyvai bei standartai, nustatyti nacionalinėje teisėje.  |
| 3. | Siūloma PFSA papildyti nuostata, reikalaujančia finansuoti tik tokius projektus, reikalaujančia finansuoti tik tokius projektus, kuriuose bus įrengiami nauji šilumos gamybos įrenginiai, kurie atitinka Europos Parlamento ir Tarybos direktyvą 2009/125/EB, nustatančią ekologinio projektavimo reikalavimų su energija susijusiems gaminiams nustatymo sistemą. | **Neatsižvelgta.**Europos Parlamento ir Tarybos direktyva 2009/125/EB (toliau – Direktyva), nustatanti ekologinio projektavimo reikalavimų su energija susijusiems gaminiams nustatymo sistemą nėra tiesioginio taikymo dokumentas, todėl PFSA negalime kelti reikalavimo finansuoti tokius projektus, kurie atitinka Direktyvos reikalavimus. Įgyvendinant Direktyvos reikalavimus, buvo patvirtintas Komisijos Reglamentas (ES) 2015/1189 (toliau – Reglamentas), kuriuo nustatomi kietojo kuro katilų ekologinio projektavimo reikalavimai. Pažymėtina, kad Reglamentas yra taikomas iki 500 kW šiluminės galios biokurą naudojantiems šilumos gamybos įrenginiams. Kadangi pagal priemonę planuojami įgyvendinti projektai yra ženkliai didesni (projektų šiluminė galia iki 10 MW), manome, kad papildomai detalizuoti keliamus reikalavimus katilams iki 500 kW šiluminės galios nėra tikslinga. |
| **Šiaulių miesto savivaldybės gyventojų asociacijos "Visuomeninės iniciatyvos" 2017 m. gegužės 5 d. raštas Nr. 34 V** |
| 4. | Siūloma pakeisti PFSA 19 punktą *„Projektas negali būti įgyvendinamas centralizuoto šilumos tiekimo sistemose, kuriose biokuro dalis šilumos gamybos kuro balanse sudaro daugiau kaip 70 procentų.“* į - „*Pirmenybė teikiama projektams, kuriems naudos ir kokybės vertinimo metu suteikiama ne mažiau kaip 20 balų (Aprašo 2 priedas) ir kurie yra įgyvendinami tose centralizuoto šilumos tiekimo sistemose, kuriose biokuro dalis šilumos gamybos kuro balanse sudaro ne daugiau kaip 70 procentų*“. Atitinkamai pakoreguoti ir kitus aprašo punktus. | **Neatsižvelgta.**PFSA reikalavimas, kad projektai negali būti įgyvendinami centralizuoto šilumos tiekimo sistemose, kuriose biokuro dalis šilumos gamybos kuro balanse sudaro daugiau kaip 70 procentų, suformuluotas siekiant užtikrinti įgyvendinamų projektų atitiktį Nacionalinės šilumos ūkio plėtros 2015-2021 metų programos (toliau – Programa) tikslams optimaliam šilumos gamybos kuro balansui. Programoje nustatyta biokuro dalis šilumos gamybos kuro balanse 2021 metais – 70 procentų, todėl siekiama finansuoti tuos projektus, kurie labiau prisidėtų prie Programos įgyvendinimo.Pažymėtina, kad pirmuoju kvietimu neišnaudojus visų priemonei skirtų lėšų, svarstysime galimybę finansuoti ir tuos projektus, kurie būtų įgyvendinami centralizuoto šilumos tiekimo sistemose, kuriose biokuro dalis šilumos gamybos kuro balanse sudaro ir daugiau kaip 70 procentų. |
| **Viešosios įstaigos Lietuvos verslo paramos agentūra 2017 m. gegužės 10 d. raštas Nr. 2590(3.14)** |
| 5. | *PFSA 4 p.*Siūlome formuluoti „Didelė įmonė – įmonė neatitinkanti labai mažos, mažos ir vidutinės įmonių apibrėžties, kaip nustatyta Bendrojo bendrosios išimties reglamento 1 priede.“Kadangi Bendrasis bendrosios išimties reglamentas išskiria ir labai mažos įmonės apibrėžimą, siūlome labai mažos įmonės apibrėžimą įtraukti ir į PFSA, arba įvardinti, kad labai mažos įmonės nėra tinkamos finansuoti. | **Atsižvelgta.**PFSA 4 p. išdėstytas taip: „4. Didelė įmonėsuprantama kaip įmonė, neatitinkanti labai mažos, mažos ir vidutinės įmonių apibrėžties, kaip nustatyta Bendrojo bendrosios išimties reglamento 1 priede.“**Atsižvelgta.**PFSA papildytas labai mažų įmonių apibrėžimu:**„ Labai maža įmonė suprantama taip, kaip apibrėžta Bendrojo bendrosios išimties reglamento 1 priede.**“, |
| 6. | *PFSA 11 p.*Siūlome į PFSA įtraukti šilumos gamybos įrenginių apibrėžimą arba nuorodą į dokumentą, kuriame toks apibrėžimas yra pateiktas. | **Atsižvelgta.**PFSA papildytas apibrėžimu:Šilumos gamybos įrenginys yra suprantamas taip, kaip vartojamas Šilumos gamybos statinių ir šilumos perdavimo tinklų, statinių (šildymo ir karšto vandens sistemų) statybos rūšių ir šilumos gamybos ir šilumos perdavimo įrenginių įrengimo darbų rūšių apraše, patvirtintame Lietuvos Respublikos energetikos ministro 2009 m. rugsėjo 29 d. įsakymu Nr. 1-172. |
| 7. | *PFSA 13 p.* Pagal Aprašo 13 p. galimi pareiškėjai – šilumos tiekėjai ir nepriklausomi šilumos gamintojai, **eksploatuojantys** iškastinį kurą naudojančius šilumos gamybos įrenginius.Siekiant padidinti konkurenciją, siūlome sudaryti galimybę paramą gauti ir naujiems šilumos gamintojams.Be to siūlome įtraukti šilumos gamintojo sąvoką arba nuorodą į dokumentą, kuriame ši sąvoka pateikta. | **Neatsižvelgta.**Pagal 2014-2020 metų Europos Sąjungos fondų investicijų veiksmų programą (toliau – Veiksmų programa), 4.1. investicinio prioriteto įgyvendinimo veikla – „AEI panaudojimas šilumos gamybai, keičiant senus, iškastinį kurą naudojančius, susidėvėjusius katilus į naujus ir efektyvius biokuro katilus“. Toks pakeitimas nebeatitiktų Veiksmų programoje numatytos veiklos. **Atsižvelgta.**Papildyta sąvokomis:„**Šilumos tiekėjas suprantamas taip, kaip apibrėžta Lietuvos Respublikos šilumos ūkio įstatyme**.“„**Nepriklausomas šilumos gamintojas suprantamas taip, kaip Lietuvos Respublikos šilumos ūkio įstatyme**.“ |
| 8. | *PFSA 18 p.*Siūlome įvardinti dokumentus, kuriuos turi pateikti pareiškėjas norėdamas įrodyti, kad investicija yra DIDELIO energinio efektyvumo centralizuoto šilumos ir vėsumos tiekimo sistemos dalis. | **Atsižvelgta.**PFSA papildytas 58.16. punktu:„**58.16. kiti būtini dokumentai, jų nuorašai arba kopijos arba informacija (pvz.: Valstybinės kainų ir energetikos kontrolės komisijos ar kitos kompetentingos institucijos skelbiami duomenys (nuoroda), pateiktos pažymos ir kt.) reikalinga projekto atitikčiai Aprašo 18 punktui įvertinti.**“ |
| 9. | *PFSA 19 p.*Nėra aišku kas pateiks tokius duomenis. Jei projekto vykdytojas – kaip tokius duomenis patikrinti, jei pvz.: keli projekto vykdytojai pateikia skirtingus tos pačios sistemos duomenis siūlome nurodyti laikotarpį už kurį bus skaičiuojamas suvartoto kuro balansas. | **Atsižvelgta.**PFSA 19 punktas papildytas: „19. Projektas negali būti įgyvendinamas centralizuoto šilumos tiekimo sistemose, kuriose biokuro dalis šilumos gamybos kuro balanse sudaro daugiau kaip 70 procentų. **Biokuro dalis šilumos gamybos kuro balanse (praėjusių trijų metų vidurkis iki paraiškos pateikimo) nustatoma vadovaujantis pagrįstais duomenimis, pateiktais investicijų projekte ir (ar) pridedamais dokumentais (pvz.: Valstybinės kainų ir energetikos kontrolės komisijos ar kitos kompetentingos institucijos skelbiamais duomenimis (nuoroda), pateiktomis pažymomis ir kt.).**“ |
| 10. | *PFSA 31.5 p.*Ar tikrai reikalingas raštiškas susitikimas, nes 31.6 punkte numatyta, kad jei pareiškėjas turtą valdo ne nuosavybės teise, tuomet turi pateikti susitarimą su turto savininku. Jei pasirašomas susitarimas, savininkas neprieštarauja, kad būtų vykdomos projekto veiklos. | **Neatsižvelgta.**31.5. punkte aprašytas sutikimas nurodo, kad tai bus turto savininko leidimas vykdyti veiklas, tuo tarpu 31.6 punkte aprašyto susitarimo turinys būtų kitas - santykiai pasibaigus arba nutrūkus teisiniams santykiams, kurių pagrindu pareiškėjas ar projekto vykdytojas valdo tiesiogiai su projektu susijusį turtą. Atsižvelgiant į tai, manome, kad abu punktai yra reikalingi. |
| 11. | *PFSA 31.6 p.* nėra aišku ar papildomus susitarimus turi sudaryti visi pareiškėjai nekilnojamąjį turtą valdantys ne nuosavybės teise ar tik tie, kurių projekto įgyvendinimo metu ar poprojektiniu laikotarpiu pasibaigia teisiniai santykiai, kurių pagrindu pareiškėjas ar projekto vykdytojas valdo tiesiogiai su projektu susijusį turtą. Analogiška situacija buvo su šilumos priemone.Siūlome formuluoti:31.6. pareiškėjas, ne nuosavybės teise valdantis nekilnojamąjį turtą, kuris bus naudojamas įgyvendinant projektą, ir šio turto savininkas turi sudaryti susitarimą dėl projekto įgyvendinimo. Susitarime turi būti nustatyti tarpusavio įsipareigojimai dėl pareiškėjo ar projekto vykdytojo teisių ir pareigų perleidimo–perėmimo, jeigu, pateikus paraišką, projekto įgyvendinimo metu ar poprojektiniu laikotarpiu pasibaigtų arba nutrūktų teisiniai santykiai, kurių pagrindu pareiškėjas ar projekto vykdytojas valdo tiesiogiai su projektu susijusį turtą. Susitarime taip pat turi būti nustatytos turto, kuriam įsigyti ar sukurti skiriamos projekto lėšos, perleidimo–perėmimo sąlygos, atsižvelgiant į valstybės pagalbai taikomus reikalavimus.Siūlome į PFSA 31.6 p. nurodytą susitarimą įtraukti sąlygą, jog jame turi būti nurodytas galiojimo laikotarpis ne trumpesnis nei numatyti tęstinumo reikalavimai. | **Neatsižvelgta.**Punktas PFSA jau buvo suformuluotas taip kaip siūlote, todėl pakeitimai nereikalingi.**Atsižvelgta.**Punktas papildytas:„31.6. <...> **Susitarimas turi galioti visą, Aprašo 78 punkte numatytą, investicijų tęstinumo laikotarpį.**“ |
| 12. | *PFSA 42.3 p.*Ar labai mažos įmonės tinkamas pareiškėjas, jei taip – įvardinti koks tokioms įmonėms galimas intensyvumas, jei ne – nurodyti, kad tokios įmonės netinkamos. | **Atsižvelgta.**PFSA papildytas labai mažų įmonių apibrėžimu:„**Labai maža įmonė suprantama taip, kaip apibrėžta Bendrojo bendrosios išimties reglamento 1 priede.**“, taip pat praplėstas 42.3 papunktis:„42.3. 80 proc. visų tinkamų finansuoti projekto išlaidų, kai pareiškėjas yra maža **arba labai** maža įmonė. <...>“ |
| 13. | *PFSA 45 p.*Kyla klausimas, ar šioje išlaidų kategorijoje gali būti DU išlaidos, atostogų, komandiruočių ir pan. Atsižvelgiant, kad įranga bus įsigyjama kartu su montavimo darbais, t. y. paslaugų pirkimas neapima DU, komandiruočių ir pan., šių išlaidų siūlytume neįtraukti.*Papildyta Viešosios įstaigos Lietuvos verslo paramos agentūra 2017 m. gegužės 24 d. el. paštu gauta informacija:*Pažymėtina, jog nėra kriterijų kaip įvertinti DU apimties pagrįstumą. Taip pat tikėtina, kad įrangai nebus suteikiama garantija kai montavimo darbus atlieka ne paslaugų tiekėjo darbuotojai. Atsižvelgiant į tai, pakartotinai siūlome DU, komandiruočių ir pan., išlaidų neįtraukti. Atkreipiame dėmesį, jog 2007-2013 periodu finansuojant biokuro katilinių statybą modernizavimą DU išlaidos nebuvo tinkamos finansuoti, kadangi buvo perkamas katilas su įrengimo paslaugomis, ko pasekoje nekilo sunkumų vertinant paraiškas ir įsisavinant lėšas, o šiuo atveju manome, jog kiltų rizika numatytais terminais įsisavinti lėšas. | **Atsižvelgta.** Darbo užmokesčio ir komandiruočių išlaidos išimtos iš tinkamų finansuoti išlaidų sąrašo. |
| 14. | *PFSA 47.3 p.* Siūlome atsisakyti šio punkto, kadangi vadovaujantis PAFT 464 p. „Kai pareiškėjas, projekto vykdytojas ar partneris yra perkančioji organizacija pagal Viešųjų pirkimų įstatymo reikalavimus, jis atsako už Viešųjų pirkimų įstatymo ir kitų pirkimus reglamentuojančių teisės aktų laikymąsi“. Šiuo metu nustačius jog PO nesilaikė VPĮ nustatytų principų ir pažeidimai galėjo turėti įtaką pirkimo rezultatui taikomos finansinės korekcijos pagal Rekomendacijas dėl Komisijos finansinių pataisų, taikytinų Sąjungos išlaidoms, valdomoms pagal pasidalijimo valdymo principą, kai nesilaikyta viešojo pirkimo taisyklių, nustatymo. Pagal PFSA formuluotę neaišku, ar esant menkiausiam formaliam VPĮ pažeidimui visos išlaidos būtų pripažintos netinkamomis finansuoti ir ar būtų galimas finansinių korekcijų taikymas. | **Atsižvelgta.**Punktas ištrintas. |
| 15. | *PFSA 58.2 p.*Siūlome įtraukti į PFSA paaiškinimą kas yra šilumos perdavimo tinklo sąlygos ir kas jas išduoda. | **Atsižvelgta.**PFSA papildytas sąvoka:„**Prisijungimo prie šilumos perdavimo tinklo sąlygos suprantamos taip, kaip apibrėžta Naudojimosi šilumos perdavimo tinklais sąlygų sąvade, patvirtintame Valstybinės kainų ir energetikos kontrolės komisijos 2015 m. sausio 19 d. nutarimu Nr. O3-6 „Dėl naudojimosi šilumos perdavimo tinklais sąlygų sąvado patvirtinimo“ (toliau – Sąlygų sąvadas).**“Taip pat papildytas PFSA 58.2. punktas:„58.2. šilumos tiekimo licenciją išdavusios institucijos išduotos šilumos tiekimo licencijos ir jų priedų kopijos. Jei pareiškėjas yra nepriklausomas šilumos gamintojas – prisijungimo prie šilumos perdavimo tinklo sąlygų kartu su priedais, kopijos. **Prisijungimo prie šilumos perdavimo tinklo sąlygos ir tvarka nustatyta Sąlygų sąvade**;“Sąlygų sąvade nustatyta, kad prisijungimo prie šilumos tinklų sąlygas išduoda šilumos tiekėjas, tačiau manome, kad nereikėtų PFSA taip detalizuoti – nuoroda į Sąlygų sąvadą yra pakankama. |
| 16. | *PFSA 58.9 p.*Siūlome nurodyti, jog PFSA 58.9 p. aktualus tik keičiant katilinę, kitais atvejais neaktualus. | **Neatsižvelgta.**PFSA 58.9. papunktis aktualus visais atvejais, nes visuose projektuose turės būti iškastinį kurą naudojančio šilumos gamybos įrenginio keitimas nauju biokurą naudojančiu šilumos gamybos įrenginiu toje pačioje centralizuoto tiekimo šilumos sistemoje (keičiamas ir naujas katilas nebūtinai fiziškai turės būti toje pačioje vietoje).  |
| 17. | *PFSA 58.12 p.*Pagal pateiktą EK išaiškinimą ir siekiant mažinti administracinę naštą pareiškėjams dėl sunkumų vertinimo siūlome vertinti pagal patvirtintas metines finansines ataskaitas ir atsisakyti reikalavimo pateikti tarpinės finansinės atskaitomybės dokumentus. | **Atsižvelgta.**58.12. punktas pakeistas ir išdėstytas naujai:„58.12. pareiškėjo patvirtintų paskutinių trejų ataskaitinių finansinių metų finansinių ataskaitų rinkinius (netaikoma, jeigu pareiškėjas yra pateikęs finansinių ataskaitų rinkinius Juridinių asmenų registrui);“ |
| 18. | *PFSA 58.13.1 p.*Siūlome naikinti ir palikti kad iki sutarties pasirašymo turi pateikti kredito sutarties kopiją taip kaip numatyta visose kitos energetikos priemonėse (pvz. „Nedidelės galios biokuro kogeneracijos skatinimas“ 57.16.1 punkte). Galutiniame banko sprendime būna daug sąlygų (dėl turto įkeitimo, lėšų deponavimo, laidavimų ir pan.), kurias reikia įvertinti paraiškos vertinimo metu ir įsitikinti, ar pareiškėjas galės jas įgyvendinti ir gauti kreditą. | **Atsižvelgta.**Punktas patikslintas:„58.13.1. <...> **Pasirašytos kredito sutarties kopija turės būti pateikta iki projekto sutarties pasirašymo datos**;“ |
| 19. | *PFSA 66 p.*Patikslinti „Paraiška atmetama be paklausimo jei pareiškėjas kartu su paraiška nepateikia <...>“ | **Atsižvelgta.**PFSA punktas patikslintas:„66. Paraiška atmetama **be paklausimo,** jei pareiškėjas ~~laiku~~ **kartu su paraiška** nepateikia Aprašo 58.1 papunktyje nurodyto priedo, taip pat dėl priežasčių, nustatytų Projektų administravimo ir finansavimo taisyklių 14–16 skirsniuose.“ |
| 20. | *PFSA 72 p.* Kaip ir visose energetikos priemonėse, siūlome įtraukti 60 d. sutarčių pasirašymo terminą, siekiant sutartis pasirašyti laiku. | **Atsižvelgta.**PFSA 71 punktas patikslintas:„71. Pagal Aprašą finansuojamiems projektams įgyvendinti bus sudaromos dvišalės projektų sutartys tarp pareiškėjų ir įgyvendinančiosios institucijos **ne vėliau kaip per 60 dienų nuo sprendimo dėl projektų finansavimo priėmimo dienos.**“ |
| 21. | *PFSA 1 priedas*Siūlome įtraukti į šį priedą punktą dėl tinkamos didžiausios ir mažiausios sumos. | **Atsižvelgta.**PFSA 1 priedo 1.3 punktas:„Projektas turi atitikti kitus su projekto veiklomis susijusius šio Aprašo 19, 26 **ir 38** punktuose nustatytus reikalavimus. <...>“ |
| 22. | *PFSA 1 priedas 7.1 iki 7.1.5 klausimo*Nurodytas Informacijos šaltinis: paraiška ir (arba) investicijų projektas.Manome, jog šie punktai netaikomi, nes pagal Aprašo 31.1 punktą „privaloma išnagrinėti vieną alternatyvą - šilumos gamybos įrenginio, naudojančio biokurą įsigijimas ir įrengimas“ taigi nėra nagrinėjamos kelios alternatyvos. | **Atsižvelgta.**PFSA 1 priedo punktai nuo 7.1 iki 7.1.5 patikslinti – nurodyta „Netaikoma“.  |
| 23. | *PFSA 1 priedas 7.7 p.*Nurodyta Netaikoma. Tačiau Aprašo 45 p. yra nurodytos tinkamos finansuoti išlaidos, nustatomos pagal fiksuotuosius įkainius. Jeigu vis tik tokios išlaidos liktų tinkamos finansuoti (LVPA šios lentelės 9 eil. siūlo jų netraukti į tinkamas finansuoti išlaidas), šis punktas turėtų būti taikomas. | **Neatsižvelgta.**Patikslinus PFSA 45 punktą, pastaba nebeaktuali. |
| 24. | *PFSA 5 priedas*Atsižvelgiant į Bendrojo bendrosios išimties reglamento 46 str. 6 p. „Pagalbos skirstomajam tinklui suma neviršija tinkamų finansuoti išlaidų ir veiklos pelno skirtumo. Veiklos pelnas iš tinkamų finansuoti išlaidų atskaitomas ex-ante arba taikant lėšų susigrąžinimo mechanizmą” priedo forma turėtų būti tokia kaip priemonėje Šilumos tiekimo tinklų modernizavimas ir plėtra (kadangi šiai priemonei taikomas tas pats Bendrosios išimties reglamento 46 str. 6 punktas – žr. priemonės Šilumos tiekimo tinklų modernizavimas ir plėtra PFSA 46 p.). Taip pat papildyti priemonės Biokuro panaudojimo skatinimas šilumos energijai gaminti PFSA tokiu pačiu punktu kaip priemonės Šilumos tiekimo tinklų modernizavimas ir plėtra 46 p. | **Neatsižvelgta.**Reglamento III skyriaus 7 skirsnio 46 straipsnio 6 dalis netaikoma gamybos įrenginiams (taikoma tik skirstomajam tinklui). |
| **Lietuvos šilumos tiekėjų asociacijos 2017 m. gegužės 10 d. raštu Nr. 38 persiųstas AB “PANEVĖŽIO ENERGIJA“ 2017 m. gegužės 3 d. raštas Nr. 242-760** |
| 25. | Siūloma praplėsti tinkamų finansuoti išlaidų kategorijas ir įtraukti 3 išlaidų kategoriją „Statyba, rekonstravimas, remontas ir kiti darbai“. | **Neatsižvelgta.**Tinkamų finansuoti išlaidų praplėtimas nebeatitiktų Reglamento III skyriaus 7 skirsnio 46 straipsnio nuostatų. Pažymėtina, kad Reglamento minėto straipsnio 2, 3 ir 4 punktuose yra apibrėžtas finansavimo objektas – 2 punkte tai „energijos gamybos vienetas“, 3 punkte tai „gamybos įrenginys“, 4 punkte tai „gamybos įrenginys“. Galimai klaidinanti sąvoka yra „energijos gamybos vienetas“, tačiau 3 ir 4 punktuose nurodyta, kad finansavimo dalykas yra „gamybos įrenginys“, todėl finansavimo objektas yra suprantamas kaip šilumos gamybos įrenginys. Atsižvelgiant į išdėstyta, negalime papildyti tinkamų finansuoti išlaidų kategorijų. Taip pat papildomai informuojame, kad PFSA bus papildytas sąvoka:„Šilumos gamybos įrenginys yra suprantamas taip, kaip vartojamas Šilumos gamybos statinių ir šilumos perdavimo tinklų, statinių (šildymo ir karšto vandens sistemų) statybos rūšių ir šilumos gamybos ir šilumos perdavimo įrenginių įrengimo darbų rūšių apraše, patvirtintame Lietuvos Respublikos energetikos ministro 2009 m. rugsėjo 29 d. įsakymu Nr. 1-172.“ |
|  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_